CELEX: 22012D0066
Language: el
Date: 2012-03-30 00:00:00
Title: Απόφαση της Μεικτής Επιτροπής του ΕΟΧ αριθ. 66/2012, της 30ής Μαρτίου 2012 , για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

2.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 207/46
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 66/2012
   της 30ής Μαρτίου 2012
   για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 120/2008 της 7ης Νοεμβρίου 2008 (1).
            
         
               (2)
            
            
               Η απόφαση 2012/21/ΕΕ της Επιτροπής, της 20ής Δεκεμβρίου 2011, για την εφαρμογή του άρθρου 106 παράγραφος 2 της Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2012/21/ΕΕ καταργεί την απόφαση 2005/842/ΕΚ της Επιτροπής (3), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 1η (απόφαση 2005/842/ΕΚ της Επιτροπής) του παραρτήματος XV της συμφωνίας αντικαθίσταται από το ακόλουθο κείμενο:
   «32012 D 0021: Απόφαση 2012/21/ΕΕ της Επιτροπής, της 20ής Δεκεμβρίου 2011, για την εφαρμογή του άρθρου 106 παράγραφος 2 της Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος (ΕΕ L 7 της 11.1.2012, σ. 3).
   Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:
   
               α)
            
            
               ο όρος “Επιτροπή” αντικαθίσταται από τη φράση “αρμόδια εποπτεύουσα αρχή όπως ορίζεται στο άρθρο 62 της συμφωνίας για τον ΕΟΧ”·
            
         
               β)
            
            
               η φράση “συμβιβάζονται με την εσωτερική αγορά” αντικαθίσταται από τη φράση “συμβιβάζονται με τη λειτουργία της συμφωνίας για τον ΕΟΧ”·
            
         
               γ)
            
            
               ο όρος “κράτος μέλος”“κράτους μέλους” αντικαθίσταται από τη φράση “κράτος μέλος της ΕΕ ή κράτος της ΕΖΕΣ”“κράτους μέλους της ΕΕ ή κράτους της ΕΖΕΣ”. Ο όρος “κράτη μέλη”“κρατών μελών” αντικαθίσταται από τη φράση “κράτη μέλη της ΕΕ ή κράτη της ΕΖΕΣ”“κρατών μελών της ΕΕ ή κρατών της ΕΖΕΣ”·
            
         
               δ)
            
            
               στο άρθρο 1 και στο άρθρο 2 παράγραφος 3, η φράση “άρθρο 108 παράγραφος 3 της Συνθήκης” αντικαθίσταται από τη φράση “άρθρο 1 παράγραφος 3 του πρωτοκόλλου 3 της συμφωνίας περί Εποπτείας και Δικαστηρίου”·
            
         
               ε)
            
            
               στο άρθρο 2, η φράση “άρθρο 106 παράγραφος 2 της Συνθήκης” αντικαθίσταται από τη φράση “άρθρο 59 παράγραφος 2 της συμφωνίας για τον ΕΟΧ”·
            
         
               στ)
            
            
               στο άρθρο 3, η φράση “άρθρο 108 παράγραφος 3 της Συνθήκης” αντικαθίσταται από τη φράση “άρθρο 1 παράγραφος 3 του πρωτοκόλλου 3 της συμφωνίας περί Εποπτείας και Δικαστηρίου”·
            
         
               ζ)
            
            
               στο άρθρο 5 η φράση “άρθρου 107 της Συνθήκης” αντικαθίσταται από τη φράση “άρθρου 61 της συμφωνίας για τον ΕΟΧ”.».
            
         Άρθρο 2
   Τα κείμενα της απόφασης 2012/21/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 31η Μαρτίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Μαρτίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 339 της 18.12.2008, σ. 111.
   
      (2)  ΕΕ L 7 της 11.1.2012, σ. 3.
   
      (3)  ΕΕ L 312 της 29.11.2005, σ. 67.
   
      (4)  Δεν έχουν αναφερθεί συνταγματικές απαιτήσεις.